钦定古今图书集成/明伦汇编/闺媛典/第071卷 > 叶尚亨妻刘氏
## 钦定古今图书集成/明伦汇编/闺媛典/第071卷 > 叶尚亨妻刘氏

按《太平县志》：“刘氏，望仙叶尚亨妻。年十八于归，尝刲
股疗姑疾。尚亨以邑掾上燕山没，讣至，氏哀号颠踣，
水浆不入口者数日，不死，乃噎灰吞金，又不死。家人
防之密，乃诡辞告其姑曰：‘守必需养，幸代丐翁批给
命田数亩，斯可自安，否则异日冻馁，无宁今日从死
也’。翁从之，遂弛防。氏焚香拜灵，入卧内，终朝不出，急”
往视之，已雉经于梁。